# Батман: Анимационните серии

### от Уикипедия, свободната енциклопедия

Анимационният Батман

Батман: Анимационните серии (на английски Batman: The Animated Series) е американски анимационен сериал с участието на един от най-известните герои на DC Comics - Батман. Считан е за най-модерното представяне на Тъмния Рицар и също за най-добрите анимационни серии базирани на комикс. Без обособено заглавие в началото на всеки епизод, шоуто първоначално е знаено като Батман (и може да бъде отнесено така, заради вторите части на епизодите от две части, в които се казва какво се е случило "досега в Батман...") официалното заглавие е Batman: The Animated Series, потвърдено от Уорнър Брос.

Оригиналните епизоди, продуцирани от Брус Тим и Ерик Радомски, за пръв път са излъчени от 5 септември, 1992 до 16 септември, 1995. Поредицата е наречена Batman: The Animated Series в първия си сезон, излъчван в следобедите на делничните дни, а после е преименувана на Приключенията на Батман и Робин (The Adventures of Batman and Robin), когато шоуто се преместило в края на седмицата, за да предаде по-голямо значение на партньорството между двамата герои и също да позволи на по-младата публика да се опознае по-добре с Робин, представен в тогавашния нов филм Батман завинаги.

Трябва да бъде отбелязано, че заглавието Приключенията на Батман и Робин първоначално е използвано за анимационните серии от 1969-1970, създадени от Filmation и излъчвани по CBS.

След 85 успешни епизода по телевизия FOX, нови анимационни епизоди за Батман били създадени за Kids' WB! и също пуснати в ефира на YTV. Именувани са Новите приключения на Батман (The New Batman Adventures) и са излъчени от 13 септември, 1997 до 16 януари, 1999 с 24 продуцирани еизода. Повторните излъчвания на новия сериал по Картуун Нетуърк са смесвани с Batman: The Animated Series използвайки същото започване. Този сериал е известен още като Батман - Готамски рицари (Batman: Gotham Knights). Епизодите му са били пускани и по екшън-часа наречен Новите приключения на Батман и Супермен (The New Batman Superman Adventures).

Някой от създателите са казали, че Новите приключения на Батман наистина е продължение на Батман: Анимационните серии. Продуцентите неколкократно са заявили и потвърдили, че шоуто заема място в същата реалност, само няколко години след времето в Батман: Анимационните серии. Обаче, Новите приключения на Батман има и значими разлики, с които феновете считат, че това са две отделни шоута. Дизайнът на героите претърпява видими промени, като са стават дори по-стилизирани от тези в оригиналните епизоди. Toва се дължи на по-ниския бюджет за сериите; новите модели на героите се анимират по-лесно с по-нисък бюджет. Има и промени в актьорския състав. Батгърл вече играе по-важна роля и не се озвучава от Мелиса Гилбърт.

## [редактиране] Общ преглед

Анимационният Жокер

Оригиналните серии са вдъхновени от филма на Тим Бъртън от 1989, Батман (Batman) и също са взели музикалната тема, написана от Дани Елфман за филма. В по-късни епизоди е използвана подобна музикална тема написана от Шърли Уоукър. Друго силно въздействие е и това на филмчетата на Супермен от 40-те години на 20ти век. Сериите за започват излъчването си през 1992, сами няколко месеца след пускането на втория филм за Батман, Батман се завръща (Batman Returns).

Батман: анимационните серии са сериите дали началото на "Анимационната вселена на ДиСи" ("DC Animated Universe") с пилотния си епизод, "На кожените крила" ("Оn Leather Wings"). Брус Тим e човекът, направил дизайна на анимационния Батман и още много от героите в "Анимационната вселена на ДиСи", затова тя често е наричана и "Тимвселена" ("Timmverse"). Tя е напълно разделена от предишната реалност на Уорнър Брос, Супер Приятели (Super Friends)

Сериалът, носител на нагрда Еми, бързо се сдобил с много похвали за ясно очертаната си изпъстрена анимация и за добре обмислените си сценарии, и веднага станал хит. По възрастните фенове хвалят изтънчения филмов тон и психологическите истории. Озвучаващият актьор Кевин Конрой, например, използва два отделни гласа, за да опише Брус Уейн и Батман, също като Майкъл Кийтън в предишните два филма. В сериите има и поддържащ екип, включващ специализирали актьори, озвучаващи различни класически престъпници, най-ярко забележим Марк Хамил, който определил изцяло нова кариера за себе си в анимацията, с ролята му на Жокера. Записването на гласовете ставало с актьорите заедно, в студио, с диалог между тях (в доста от анимационните филми, актьорите записват гласовете си поотделно и никога не се срещат).

Анимационният Мистър Фрийз

Ключ към артистичния успех не сериите е обновяването на героите. За разлика от преди сега те имат нов външен вид, характер и история. Злодеи като Две-Лица и Лудия Шапкар, и герои като Робин, описан като колежанин, са доказателство за това. Сериите са дали и живот на почти забравения Крал на часовниците. Най-добрият пример за драматична промяна е Мистър Фрийз; Батман: анимационните серии го е превърнал от типичния луд учен с мания към студа, в трагична фигура, чиято замръзнала външност крие обречена любов и отмъстителна ярост. Най-известното нововъведение е асистентката на Жокера, Харли Куин, която стана толкова известна, че по-късно ДиСи я добави към комиксовата поредица Батман.

## [редактиране] Персонажи

Нови злодеи като Червеният нокът и Кралят на каналите бяха създадени за сериите, но с твърде малко появи. Друг създаден специално за анимацията, персонаж е Тайгрус от епизода "Тайгър, Тайгър". Далеч по-успешно е представянето на Харли Куин, помощничката на Жокера. Друга и добре приемана е появата на Кукличката. В последствие Мистър Фрийз е преработен за да се съревновава с трагичната история в сериите. Калното лице е обновен и е направен по-простовато, отколкото версията си от 60-те години на 20-ти век. В два епизода, Батман се изправя срещу Кьодай Кен (чието име на японски означава "Гигантси Юмрук"), нинджа, чийто способности могат да се сравняват с неговите. Фантомът и основната история за филма Батман: Маската на Фантома (Batman: Mask Of The Phantasm) са изменената история "Батман: Година втора", започнала в Detective Comics #575-578 от края на 80-те години на 20-ти век; злодеят в тази поредица е именуван Косачът. Някои персонажи като Граф Вертиго и Кралят на часовниците са променени външно и по характер.

## [редактиране] Батман

Макар че версията на анимационния Батман е базирана и подобна на персонажа от комиксите (включително със еднакъв произход и обкръжение), той споделя различни история и продължение в живота си, за разлика от неговия двойник. Но както и в комиксите, така и в сериите, Батман е супергеройската самоличност на милионера Брус Уейн, който става Батман, заради бруталното убийство на родителите си, когато е бил още дете. В тези серии (и други серии от "Анимационната вселена на ДиСи"), Батман/Брус Уейн се озвучава от Кевин Конрой.

## [редактиране] Екипировката на Батман, представена в сериите

Приспособления на Батман, като полезния колан, пистолета с куката, и Батмобила са проектирани на ново. Те и преди са били променяни многократно както в комиксите, така и вразличните филмови и телевизионни въплащения на Батман. Изтрелващата се кука е представена във едноименния филм на Тим Бъртън - Батман, и става важна част от анимационната версия на героя. Батмобилът и Батсамолетът са подобни на тези, използвани във филма от 1989.

## [редактиране] Епизоди

Виж: Списък на епизоди на Батман: Анимационните серии

Някои епизоди са станали легендарни в кръгове от фенове. Най-приветстваният епизод е носителят на награда Еми, "Сърце от лед" ("Heart of Ice"), който е най-добре познат с преоткриването на персонажа на Мистър Фрийз, променяйки го от комедийния, обсебен от студа злодей в трагична личност с изпълнено със съчувствие минало. "Сметки за разчистване" ("Robin's Reckoning") спечели Еми за "Най-изпъкваща половин-часова или по-кратка Програма", отстранявайки Семейство Симпсън и на него е гледано като на една от най-добре обмислените и символични истории за произхода на Робин. Други епизоди, постигнали високо признание са "Услугата на Жокера" ("Joker's Favour"), който бележи първата поява на любимката на феновете, Харли Куин; "Две-Лица" ("Two-Face"), за своето тъмно и важно преоткриване на персонажа, считан до някъде от продуцентите за твърде брутален за телевизията; "Луд като шапкар" ("Mad as a Hatter"), в който Лудият Шапкар, като по-човечен и емоционално чувствителен член на галерията от престъпници на Батман, вместо вманиачен психопат. "Къща с градина" ("House and Garden"), показваща тъжната и човешка страна на Отровната Айви; Серията от две части, "Сянката на прилепа" ("Shadow of the Bat"), представяща Барбара Гордън като Батгърл; "Харли и Айви" ("Harley and Ivy"), дебюта на любимото на феновете, дуо; и "Пази се от Сивия Призрак" ("Beware the Gray Ghost"), добре позната с участието на Адам Уест в ролята на бивш актьор, приел образа на герой, чийто персонаж е играл на младини. Любими епизоди на феновете като "Почти го хванах" ("Almost Got 'Im"), "Шанс да мечтаеш" ("Perchance To Dream") и "POV" са също добре познати с тяхната реалистичност и неочакван край.

## [редактиране] "Батман: Анимационните серии" в България

Всичките 85 епизода на Батман: Анимационните серии“ са излъчвани у нас по "Канал 1" и "Ефир 2" през средата на 90-те години, озвучени на български. За съжаление епизодите на Новите приключения на Батман все още не са излъчени в България, както и другите истории за Тъмния рицар. Издадена е касета с българско озвучаване - "Батман: Легендата започва" ("Batman: The Legend Begins"), включваща първите 5 епизода. Наскоро "Съни Филмс" издадоха и първите 8 от общо 16 диска с всичките епизоди на сериала.

## [редактиране] Aктьорски състав

### [редактиране] Главен състав

- Кевин Конрой - Батман/Брус Уейн

- Лорън Лестър - Робин/Ричард "Дик" Грейсън

- Ефрем Зимбалист младши - Алфред Пениуърт

- Kлайв Ревъл - Алфред Пениуърт (в първите три епизода)

### [редактиране] Поддържащ състав

- Боб Хастингс - комисар Джеймс "Джим" Гордън

- Робърт Костанцо - детектив Харви Бълок

- Лиан Ширмър - полицай Рене Мантоя

- Ингрид Олиу - полицай Рене Мантоя (1992-1994)

- Брок Питърс - Луциус Фокс

- Мелиса Гилбърт - Батгърл/Барбара Гордън

- Мери Девон - репортер Съмър Глийсън

- Лойд Бокнър - кмет Хамилтън Хил

- Maрило Хенър - Вероника Врийлънд

- Адам Уест - Сивият Призрак/Саймън Трент

- Дайяна Мълдор - д-р Лесли Томпкинс

- Джули Браун - Затана Затара

- Винсънт Шиавели - Джон Затара

### [редактиране] Злодеи

- Марк Хамил - Жокерът/Джак Нейпиър

- Арлийн Соркин - Харли Куин/Харлийн Куинзел

- Ричард Мол - Две-Лица/Харви Дент

- Пол Уилямс - Пингвинът/Озуолд Честърфийлд Кобълпот

- Джон Главър - Гатанката/Едуард Нигма

- Роди Макдауъл - Лудият Шапкар/Джървис Теч

- Хенри Полик втори - Плашилото/професор Джонатън Крейн

- Арън Кинцейд - Крок/Уайлън Джоунс

- Хенри Силва - Бейн

- Марк Сингър - Човекът-Прилеп/доктор Кърк Ленгстром

- Дайян Пършаинг - Отровната Айви/Памела Лилиан Айсли

- Ейдриън Бърбоу - Жената-Котка/Селина Кайл

- Майкъл Ансара - М-р Фрийз/Виктор Фрайс

- Джордж Дзундза - Вентрологът/Арнолд Уескър и Белязаното Лице

- Рон Пърлмън - Калното Лице/Матю Хаген

- Джон Върнън - Рупърт Торн

- Дейвид Уорнър - Рас Ал Гул

- Хелън Слейтър - Талиа Ал Гул

- Едуард Аснър - Роланд Дагет

- Робърт Ито - Нинджата/Кьодай Кен

- Алисън Ла Плаца - Кукличката/Мери Луис Дол

- Кейт Мългрю - Червеният Нокът

- Алан Ракнис - Кралят на Часовниците/Темпъл Флугет

- Стийв Съскинд - Максимилиан "Макси" Зевс

- Майкъл Грос - Невидимият Човек/Лойд Вентрис

- Рей Буктеница - доктор Хюго Стрейндж

- Мат Фрюър - Сидни "Сид Сепията" Дебрис

- Томъс Уилсън - Тони Зуко

## [редактиране] Любопитно

- В края на 1992 компанията за играчки Кенър създаде първата серия oт линията "Batman: The Animated Series". В нея е и Combat Belt BATMAN, който е точно копие на анимационния Батман в обичайния му сив костюм с жълт колан, черни ботуши, черни ръкавици, черна маска и черно наметало.

Combat Belt BATMAN

## [редактиране] Външни препратки

- Batman:TAS at BATMAN-ON-FILM.COM
- Batman: The Animated Series в Internet Movie Database
- The New Batman Adventures в Internet Movie Database
- The New Batman/Superman Adventures в Internet Movie Database
- Batman: The Animated Series production gallery at BatmanUnmasked.com
- Batman: The Animated Series/The New Batman Adventures at The World's Finest
- Batman: The Animated Series & The New Batman Adventures at Legions Of Gotham
- The Animated Batman
- Batman: The Animated Series Official Website
- The New Batman Adventures Official Website
- The New Batman Superman Adventures Official Website
- Batman: The Animated Series at TV.com
- Batman: Gotham Knights at TV.com
- Batman Animated at BYTB: Batman Yesterday, Today and Beyond

Взето от „http://bg.wikipedia.org../../../%D0%B0/%D0%BD/%D0%B8/%D0%91%D0%B0%D1%82%D0%BC%D0%B0%D0%BD%7E_%D0%90%D0%BD%D0%B8%D0%BC%D0%B0%D1%86%D0%B8%D0%BE%D0%BD%D0%BD%D0%B8%D1%82%D0%B5_%D1%81%D0%B5%D1%80%D0%B8%D0%B8_31ba.html“.

Категории: Анимационни телевизионни сериали

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Français
- עברית
- Italiano
- Српски / Srpski
- 中文